Diari Oficial de la Generalitat Valenciana


Sumari del DOGV 8477, del 01-02-2019 (2019/768)

RESOLUCIÓ de 18 de gener de 2019, de la consellera de Sanitat Universal i Salut Pública, de modificació parcial de la Resolució de 30 d'octubre de 2015, sobre delegació de competències en matèria de personal en l'àmbit de les institucions sanitàries.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/768


Data del document
:   18-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 18 de gener de 2019, de la consellera de Sanitat Universal i Salut Pública, de modificació parcial de la Resolució de 30 d'octubre de 2015, sobre delegació de competències en matèria de personal en l'àmbit de les institucions sanitàries. [2019/768]  
En l'actualitat, l'apartat segon.2.j de la Resolució de 30 d'octubre de 2015, de la consellera de Sanitat Universal i Salut Pública (DOGV 7653, 09.11.2015), d'acord amb la vigent normativa en matèria de jubilació, atribueix a les gerències i direccions econòmiques dels departaments, com a competència delegada per la persona titular de la direcció general de Recursos Humans, tant la resolució de jubilació com la de tots els supòsits de prolongació de la permanència en el servei actiu.  
  
No obstant això, el projecte de decret d'aprovació del Pla d'ordenació de recursos humans d'aquesta conselleria 2019-2021 i de regulació d'aquesta prolongació modifica tant els objectius, supòsits i criteris de valoració de les sol·licituds de pròrroga com determinats aspectes procedimentals, que comporta la imprescindible revocació de determinades competències delegades en el seu moment, en concret el supòsit contemplat per l'article 78.2.b de la Llei 10/2015, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat, de prolongació en el servei per a satisfer interessos o necessitats de l'organització prèviament establits en un pla d'ordenació de recursos humans, com és el que ara s'aprova, mantenint delegat el supòsit de concessió per a l'adquisició de drets de pensió, que no pateix cap alteració.  
  
En conseqüència, a fi d'homogeneïtzar l'aplicació d'aquells criteris de valoració per a totes les persones sol·licitants i d'adaptar l'exercici de la competència a aquesta modificació normativa, de conformitat amb el que es disposa en l'article 9 de la Llei 40/2015, d'1 d'octubre, de règim jurídic del sector públic, i en ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Modificar l'apartat segon.2.j de la Resolució de 30 d'octubre de 2015, de la consellera de Sanitat Universal i Salut Pública, sobre delegació de competències en matèria de personal en l'àmbit de les institucions sanitàries, que queda redactat com segueix:  
« j) La resolució de jubilació, la de prolongació de permanència en el servei actiu per a l'adquisició de drets de pensió, i la d'incapacitat permanent.»  
  
València, 18 de gener de 2019.- La consellera de Sanitat Universal i Salut Pública: Ana M. Barceló Chico.